Turvallisuus- ja pelastussuunnitelma

SAUL:n SM-maantiejuoksu 10 km

Rauma 22.9. 2018

Tapahtuman luonne

Kyseessä on 10 km:n maantiejuoksu. Juoksu lähtee Lähdepellon urheilukeskuksesta jatkuen Kodisjoentietä kevyen liikenteen väylää sekä sen loputtua maantietä pitkin Vasaraisten tein risteykseen asti. Sen kohdalla on käännös Vasaraisten tielle, jota juostaan n. 1 km Hillintien risteykseen asti. Täällä tapahtuu käännös ja paluu tapahtuu samaa kautta takaisin. Reittikartta liitteenä.

Järjestäjänä Rauman Urheilijat yhteistyössä Lapin Salaman kanssa. Kilpailun johtajana Kimmo Kouru: kimmo.kouru@rauma.fi 040 1809785

Rauman Urheilijat, Ilvaninkatu 2 A 26100 Rauma

Y-tunnus 0138807-8

Osallistujamäärä

Osallistujamäärä (ilmoittautuneet) on 170 juoksijaa.

Vakuutukset

Rauman urheilijoilla on tapahtumaan vastuuvakuutus, liitteenä.

Luvat

Tapahtumaan on tehty poliisille anomus yleisötilaisuuden järjestämisestä sähköisellä haulla.

Tapahtumapaikan omistajalta Rauman kaupungilta on anottu ja saatu lupa kilpailun järjestämiseen ko. ajankohtana, liite.

Teiden käytöstä kilpailuun on haettu ja saatu lupa ELY-keskukselta, lupa PIRELY/4454/2018, lupapäällikkö Sirkka Lahtinen, liite.

Opastukset

Reitti on opastettu juoksijoille ja liikennettä varten asetetaan ”Varo kilpailijoita” kylttejä tien varteen.

Liikenteen ohjaukseen on värvätty 20 henkilöä, lista sotuineen liitteenä. Kullakin on oma risteyksensä ja tehtävänsä, jotka heille opastetaan tapahtuma-aamuna.

Juoksijoiden edellä ja perässä menevät huomioliivein varustetut pyöräilijät ennakoiden reitin turvallista juoksemista.

Myös reitin varrella oleville kotitalouksille laitetaan tiedote tapahtumasta postitse.

Kilpailijoille jaetaan kirjalliset ja suulliset ohjeet liikennekäyttäytymisestä juoksun aikana. Kilpailuilmoituksessa on ilmoitettu kunkin kilpailevan omalla vastuulla.

Tiedotus kisoissa

Kilpailun pääkuuluttajana toimii Jukka Viitanen.

Riskit

Tapahtuman suurimmat henkilöturvallisuuteen kuuluvat riskit liittyvät liikenteessä sattuviin onnettomuuksiin ja äkillisiin sairauskohtauksiin.

Näihin on varauduttu tarvittavalla määrällä liikenteen valvojia sekä ensiapuhenkilöstöllä. Liikenteen valvojat 20 kpl liitteenä. Heidät on varustettu turvaliivillä ja liikenteen pysäytysmerkeillä.

Ensiapupalvelut on ostettu Rauman SPR:ltä, yhdyshenkilönä Lasse Rissanen: **Rauma** Ea-ryhmän johtaja: **Lasse Rissanen**, p. 050 5142 423 **lasse**.**rissanen**@dnainternet.net ja earyhma.rauma@gmail.com.

Ensiapua varten on varattu oma asianmukaisesti merkattu toimintapiste.

Vakavimmissa onnettomuustilanteissa turvaudutaan pelastuspalveluun soittamalla numeroon 112.

Urheilukeskuksessa on oma ensiapu ja –pelastusvälineistö mm. defibrillaattori. SPR:llä on myös oma välineistönsä.

Kokoontumisalueena on alueen hiekkakenttä huoltorakennuksen edustalla.

Liikenne on ohjattu alueelle kyltein pääteiltä. Liikenteen ohjaajat näyttävät pysäköimispaikan ja poistumistien.

Pelastustiet pidetään avoinna onnettomuutta varten.

Tilapäisrakenteina käytetään 2 kpl avoimia myyntikatoksia, jotka ovat helposti avattavissa ja purettavissa.

Turvallisuus- ja pelastustoimintojen tavoitteena on mahdollistaa turvallinen ja miellyttävä tapahtuma kaikille osallistujille.

Turvallisuus- ja pelastustoiminnoissa keskitytään riskien ennaltaehkäisyyn, onnettomuuden sattuessa vahingon rajoittamiseen ja mahdollisten lisävahinkojen torjuntaan.

Niissä keskitytään myös tiedottamiseen henkilöstölle ja viranomaisille.

Eri vastuualueiden johtajien kanssa on käyty turvallisuusasiakirja ja he tiedottavat siitä edelleen henkilöstölleen, Täten ennaltaehkäisy tehostuu ja henkilöstö motivoituu riskien minimoimiseen.

Nämä ohjeet ovat esille tapahtuman nettisivuilla, ilmoitustaululla sekä kuuluttajalla.

Raumalla 11.9. 2018

Kimmo Kouru, kilpailun johtaja